[ca] En l'àmbit de la cooperació internacional i la labor de defensa dels drets humans, la conceptualització i la pràctica de l'avaluació són un repte rellevant. I, concretament, l'avaluació democràtica és molt poc coneguda i ha estat escassament incorporada en el sector. L'objectiu d'aquesta investigació és identificar, narrar i analitzar què i com, s'aprèn en una avaluació democràtica, amb enfocament feminista i de diversitats, d'un programa de drets humans gestionat per organitzacions no governamentals. La investigació s'ha dut a terme des de la perspectiva construccionista, i incorpora reflexions de la teoria feminista i la decolonial. Per al seu desenvolupament, m'he centrat en l'estudi de cas de l'avaluació democràtica de la Xarxa de Defensores de Drets Humans d'Occident de El Salvador. En la investigació identifico, descric i analitzo els aprenentatges i l'experiència de les persones que participen en l'avaluació, així com de la pròpia avaluadora. A través de l'estudi de cas he identificat aprenentatges personals, col·lectius i organitzatius sobre la conceptualització i pràctica de l'avaluació, el poder, l'autoritat i la participació. També, he detallat els coneixements i reflexions amb relació a les preguntes d'avaluació del programa (la Xarxa de Defensores de Drets Humans d'Occident), és a dir, sobre la defensa dels drets humans, el treball en xarxa, la seguretat i les cures de les defensores. Així mateix, es descriu i reflexiona sobre com aprenem en una avaluació democràtica, què ens facilita aquest procés i què deixem al marge per por, per prejudici o per invisibilitat. Atès que no és freqüent realitzar avaluacions democràtiques en aquest sector, he optat per treballar a partir d'una avaluació democràtica, amb enfocament feminista i de diversitats, dinamitzada per mi mateixa. D'aquesta manera, com a investigadora he pres un doble rol en l'estudi: el d'avaluadora i el d'investigadora. Aquesta decisió ha requerit posar especial atenció als aspectes ètics i metodològics durant el procés, el que ha suposat un repte important. Aquesta recerca parteix de la pràctica professional i pretén enriquir-la, a més de contribuir i convidar a la reflexió sobre l'avaluació en el sector de la cooperació internacional i els drets humans.

[en] In the field of international cooperation and the work to defend human rights, the conceptualization and practice of evaluation are relevant challenges. Specifically, the democratic evaluation isn´t very well known and has been scarcely incorporated into the sector. The objective of this research is to identify, narrate and analyse how and what is learned in a democratic evaluation, with both the feminist and diversities approach of a human rights program managed by non-governmental organizations. The research has been carried out from a constructionist perspective and incorporates reflections from the feminist and decolonial theory. For its development, I have focused on the case study of the democratic evaluation of the Network of Human Rights Defenders of the West of El Salvador. In this research, I identify, describe and analyse the learnings and experiences of the people who participate in the evaluation, as well as myself, the evaluator. Through the case study, I have identified personal, collective and organizational learnings about the conceptualization and practice of evaluation, power, authority and participation. I have also detailed the knowledge and reflections to the evaluation questions, in relation to the Network of Human Rights Defenders of the West program, which is about the defence of human rights, their networking, security and the care of their defenders. In addition, it describes and reflects on how we learn in a democratic evaluation, how this process facilitates us and what we leave aside out of fear, prejudice or invisibility. Given that it is not common to carry out democratic evaluations in this sector, I have chosen to work from a democratic evaluation, with a feminist and diversities approach, facilitated by myself. Through this, as a researcher I have taken on a double role in the study: as both an evaluator and as a researcher. During the process, this decision has required paying special attention to ethical and methodological aspects, which have been a significant challenge. This research starts from a professional practice and aims to enrich it, in addition to contributing and inviting the reflection on evaluation in the field of international cooperation and human rights.